מורן קליגר

**מורן קליגר** (נולדה ב-27 באפריל 1981), היא אמנית רב תחומית ישראלית, עבודותיה משלבות טכניקות מגוונות של רישום ומיצב.

## ביוגרפיה
קליגר נולדה בישראל, מתגוררת ויוצרת בתל אביב. היא בוגרת בהצטיינות לימודי תואר ראשון בפקולטה לעיצוב ואמנות בשנקר - הנדסה. עיצוב. אמנות (2007) והתוכנית ללימודי המשך לתואר שני במדרשה לאמנות, המכללה האקדמית בית ברל (2013). עבודותיה הוצגו בתערוכות יחיד ותערוכות קבוצתיות בישראל ובעולם, בין היתר במוזיאון היהודי בקייפטאון בדרום אפריקה, במוזיאון פתח תקווה לאמנות, במוזיאון תל אביב ב־ Kyocera Museum of Art, בקיוטו ביפן ועוד. בשנת 2024 זכתה קליגר בפרס אן וארי רוזנבלט לאמנות חזותית.

## יצירתה
עבודותיה של קליגר עוסקות ביחסי הגומלין בין תרבות לטבע ובמפגש בין מציאות ממשית למציאות מיתית. ביצירתה היא משלבת נרטיבים ודימויים השאובים מן הזיכרון התרבותי הקולקטיבי, ובהם סיפורים מיתולוגיים ומקראיים לצד דימויים מתולדות האמנות. באמצעות חיבורים אלה היא בוחנת את האופן שבו מיתוסים ודימויים היסטוריים ממשיכים להדהד בהקשרים תרבותיים עכשוויים. עבודותיה נעות בין רישום פיגורטיבי למופשט, היא עובדת במגוון טכניקות וחומרים, בהם חריטה על נייר צבוע, צריבה על דיקט, רישום בדיו, עפרון ופחם על נייר, סוגים שונים של הדפס וטכניקות חומריות נוספות. במקרים רבים הרישומים חורגים מן המישור הדו־ממדי והופכים למיצבים בתוך חלל התצוגה.

בשנת 2018 הציגה קליגר תערוכת יחיד בשם "שבעה פרימטים" בגלריה בסיס לאמנות ותרבות בהרצליה, באוצרותה של שלומית ברויר. בתערוכה הוצגו רישומים פיגורטיביים גדולי ממדים שבחנו את נקודת המפגש שבין קוף לאדם. הרישומים הוצגו בקנה מידה הגדול מגודלו של אדם ממוצע והוצבו בתוך תיבות תצוגה המאזכרות כלובים בגני חיות ואופני תצוגה במוזיאוני טבע, באופן שיצר מפגש פיזי בין הצופה לבין העבודות בחלל. הדמויות הופיעו בסיטואציות המאזכרות סצנות מן התנ"ך ומהברית החדשה. התערוכה לוותה בספר אמן בשם "שבעה פרימטים", שהופק בסיוע מפעל הפיס. הטקסטים המלווים את הספר נכתבו בידי שלומית ברויר, תמי כץ-פרימן ועודד וולקשטיין.

בשנת 2020 הציגה קליגר תערוכת יחיד בשם ״קין״ בגלריה נגא, באוצרותה של סאלי הפטל נוה. התערוכה הציעה פרשנות חזותית לסיפור המקראי של קין והבל באמצעות מיצב רישומי אלגורי, שנעשה תוך שימוש בטכניקות שונות של רישום והדפס.

בשנת 2022 הציגה קליגר את התערוכה "שמש ערב" במוזיאון פתח תקווה לאמנות, באוצרותה של אירנה גורדון, במסגרת זכייתה בחממת מפעל הפיס לאמנים. התערוכה עסקה במיתוס המבול כפי שהוא מופיע במסורות המקראיות והמסופוטמיות. בחלל התצוגה הוצגו ארבעה רישומי נוף גדולי ממדים בפורמט עגול, ובמרכזו הוצבו פוחלצי ציפורים של עורב, יונה וסנונית, ציפורים המוזכרות בסיפורי המבול ונושאות הקשרים תרבותיים שונים. על קירות החלל ועל גבי הרישומים הוקרנו קטעי אנימציה המציגים את צִלן החולף של שלוש הציפורים.

בשנת 2025 הציגה קליגר את תערוכת היחיד "ומבטי נמלח" בבית האמנים בתל אביב, באוצרותו של ניר הרמט, במסגרת זכייתה בפרס אן וארי רוזנבלט לאמנות חזותית. התערוכה עסקה במוטיב "המבט לאחור" ובדמותה המקראית של אשת לוט. במרכז חלל התערוכה הוצב מיצב רישומי המורכב משבעה רישומים דו־צדדיים, שנעשו בשילוב טכניקות מגוונות של הדפס, דיו, שמן ופחם. העבודות הוצבו באופן שאפשר לצופה לנוע ולשוטט ביניהם.

## מלגות ופרסים
* 2015 תוכנית שהות, The Fountainhead Residency, מיאמי, פלורידה, ארצות הברית
* 2017 מענק מועצת מפעל הפיס לתרבות ואמנות להוצאת קטלוג
* 2018 תוכנית שהות, Cité internationale des arts, קריית האמנים הבינלאומית- הסיטה, פריז, צרפת
* 2019 פרס ראשון בקטגוריית הרישום, בתערוכה הבינלאומית UNI Graphica, The Karsnodar Regional Art Museum, קרסנודאר, רוסיה
* 2021 תוכנית שהות אמן ביערות הכרמל
* 2021 מענק חממת מועצת מפעל הפיס לתרבות ואמנות לתערוכה במוזיאון פתח תקווה
* 2023 מענק הקרן ליוצרים עצמאיים בתחום האמנות הפלסטית
* 2024 מענק קרן פלומס לאמנות
* 2024 פרס אן וארי רוזנבלט לאמנות חזותית

## תערוכות יחיד
* 2017 על ההתבוננות, הגלריה לאמנות, מרכז ההנצחה, קרית טבעון, אוצרת מיכל שכנאי
* 2017 Primates, הביאנלה לאמנות OpenArt, אורברו, שוודיה, אוצר Lars Jonnson
* 2018 שבעה פרימטים, גלריה בסיס לאמנות ותרבות, הרצליה, אוצרת שלומית ברויר
* 2019 בבואה, הגלריה העירונית רחובות, אוצרת אורה קראוס
* 2020 קין, גלריה נגא לאמנות עכשווית, תל אביב. אוצרת סאלי הפטל נוה
* 2022 שמש ערב, מוזיאון פתח תקווה לאמנות, אוצרת אירנה גורדון
* 2023 מימזיס, המוזיאון היהודי, קייפטאון, דרום אפריקה, אוצר Gavin Morris
* 2025 ומבטי נמלח, בית האמנים, תל אביב. אוצר ניר הרמט

## תערוכות קבוצתיות נבחרות
* 2014 Royal Bitch, גלריית המדרשה הירקון 19, תל אביב.
* 2014 צבע טרי 7 - היריד לאמנות עכשווית, תל אביב
* 2015 תערוכת אמני הגלריה, גלריה גורדון, תל אביב
* 2015 על חבל דק, גלריה 10, בית מיכל, רחובות
* 2015 Fountainhead Spring, מיאמי, פלורידה, ארצות הברית
* 2015 The 30th Annual Tallahassee International Exhibition, המוזיאון לאמנות יפה FSU MoFA, טלהסי פלורידה, ארצות הברית
* 2015 אחרי 20 שנה, גלריה ויטרינה, HIT. חולון
* 2016 צבע טרי 8 - היריד לאמנות עכשווית, תל אביב
* 2016 כאילו יש מקום, מקום לאמנות, תל אביב
* 2016 רשמים 6, הביאנלה הארצית לרישום, בית האמנים, ירושלים
* 2017 אופוריה, המשכן לאמנות ע"ש חיים אתר, מוזיאון עין חרוד
* 2018 זיקה חייתית, בית האמנים, תל אביב
* 2018 משוטטים, הגלריה האוניברסיטאית, רעננה
* 2018 פיל בחדר, מוזיאון בית חנקין, בית יהושע
* 2018 גורילה שחורה ורעה כשכחה, מקום לאמנות, תל אביב
* 2018 סתיו, גלריה מאיה, תל אביב
* 2018 סלון ארוטי, גלריה נגא לאמנות עכשווית, תל אביב
* 2018 והיד רושמת..., מוזיאון תל אביב לאמנות
* 2019 UNI Graphica, The Karsnodar Regional Art Museum, קרסנודאר, רוסיה
* 2019 עשרים וחמש שנים, גלריה נגא לאמנות עכשווית, תל אביב
* 2019 The 33rd KAF, KYOCERA Museum of Art, קיוטו, יפן
* 2020 קוראת לאלה, מוזיאון בית העיר, תל אביב
* 2020 סבך, גלריה מאיה, תל אביב
* 2020 הביאנלה לאמנות ועיצוב, מוזיאון ארץ ישראל, תל אביב
* 2021 הולכי אויר ומים, בית עלמא, תל אביב
* 2021 ראש רוח, בית הנסן, ירושלים
* 2021 הזמן העגול - פעימה, גלריה 2, הגלריה החדשה, עין הוד
* 2022 חד גדיא - מעגל האימה, בית האמנים, ירושלים.
* 2022 זומו - המוזיאון שבדרך, המפתן יפו ד׳, תל אביב - יפו
* 2022 רשמים 8, הביאנלה הארצית לרישום, בית האמנים, ירושלים
* 2023 גן התענוגות הארציים, גלריה בית גורדון-לונדון, ראשון לציון
* 2023 מהי מידת האדם, הביאנלה לאמנות ולעיצוב, מוזיאון ארץ ישראל, תל אביב
* 2023 שוברי רוח, גלריה בצלאל לאמנות עכשווית, תל אביב
* 2023 התכתבות, סטודיו משלך, ירושלים
* 2024 מי (עדיין) מפחד מהזאב הרע, בית האמנים, תל אביב
* 2024 לפני עלות השחר, גלריה מנשר לאמנות, תל אביב
* 2025 Mindscape, L’Space Gallery, ניו יורק, ארה״ב
* 2025 מה נשמע כרגע בשטח, גלריה שלוש לאמנות עכשוויות, תל אביב - יפו
* 2026 מדרש פתוח, הגלריה לאמנות, מרכז ההנצחה, קריית טבעון

## קישורים חיצוניים
* 
* מורן קליגר ברשת החברתית פייסבוק
* מורן קליגר ברשת החברתית אינסטגרם

## הערות שוליים

קטגוריה:אמניות ישראליות
קטגוריה:ציירות ישראליות
קטגוריה:ישראליות זוכות פרסים: אמנות
קטגוריה:זוכי פרס אן וארי רוזנבלט לאמנות חזותית
קטגוריה:בוגרי מכללת שנקר
קטגוריה:ישראליות שנולדו ב-1981